title: A Tanács (EU) 2017/783 határozata (2017. április 25.) az Európai Unió nevében az EGT Vegyes Bizottságban az EGT-megállapodás IV. mellékletének (Energia) módosításával kapcsolatosan elfogadandó álláspontról (Harmadik energiaügyi csomag)

text:
               6.5.2017

               HU

               Az Európai Unió Hivatalos Lapja

               L 118/6

         A TANÁCS (EU) 2017/783 HATÁROZATA
   (2017. április 25.)
   az Európai Unió nevében az EGT Vegyes Bizottságban az EGT-megállapodás IV. mellékletének (Energia) módosításával kapcsolatosan elfogadandó álláspontról
   (Harmadik energiaügyi csomag)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 53. cikkének (1) bekezdésére, (62) bekezdésére és (114) bekezdésére, összefüggésben a 218. cikke (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás IV. mellékletének (Energia) módosításáról.

               (3)

               A 713/2009/EK európai parlamenti és tanácsi rendeletet (3) bele kell foglalni az EGT-megállapodásba.

               (4)

               A 714/2009/EK európai parlamenti és tanácsi rendeletet (4) bele kell foglalni az EGT-megállapodásba.

               (5)

               A 715/2009/EK európai parlamenti és tanácsi rendeletet (5) bele kell foglalni az EGT-megállapodásba.

               (6)

               Az 543/2013/EU bizottsági rendeletet (6) bele kell foglalni az EGT-megállapodásba.

               (7)

               A 2009/72/EK európai parlamenti és tanácsi irányelvet (7) bele kell foglalni az EGT-megállapodásba.

               (8)

               A 2009/73/EK európai parlamenti és tanácsi irányelvet (8) bele kell foglalni az EGT-megállapodásba.

               (9)

               A 2010/685/EU bizottsági határozatot (9) bele kell foglalni az EGT-megállapodásba.

               (10)

               A 2012/490/EU bizottsági határozatot (10) bele kell foglalni az EGT-megállapodásba.

               (11)

               A 714/2009/EK rendelet hatályon kívül helyezi az EGT-megállapodásba foglalt 1228/2003/EK európai parlamenti és tanácsi rendeletet (11), amelyet ezért el kell hagyni az EGT-megállapodásból.

               (12)

               A 715/2009/EK rendelet hatályon kívül helyezi az EGT-megállapodásba foglalt 1775/2005/EK európai parlamenti és tanácsi rendeletet (12), amelyet ezért el kell hagyni az EGT-megállapodásból.

               (13)

               A 2009/72/EK irányelv hatályon kívül helyezi az EGT-megállapodásba foglalt 2003/54/EK európai parlamenti és tanácsi irányelvet (13), amelyet ezért el kell hagyni az EGT-megállapodásból.

               (14)

               A 2009/73/EK irányelv hatályon kívül helyezi az EGT-megállapodásba foglalt 2003/55/EK európai parlamenti és tanácsi irányelvet (14), amelyet ezért el kell hagyni az EGT-megállapodásból.

               (15)

               A 2011/280/EU bizottsági határozat (15) hatályon kívül helyezi az EGT-megállapodásba foglalt 2003/796/EK bizottsági határozatot (16), amelyet ezért el kell hagyni az EGT-megállapodásból.

               (16)

               Az EGT-megállapodás IV. mellékletét (Energia) ezért ennek megfelelően módosítani kell.

               (17)

               Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Unió által az EGT Vegyes Bizottságban az EGT-megállapodás IV. mellékletének (Energia) módosításával kapcsolatban elfogadandó álláspontnak az EGT Vegyes Bizottság e határozathoz csatolt határozattervezetén kell alapulnia.
   2. cikk
   Ez a határozat az elfogadásának napján lép hatályba.

      Kelt Luxembourgban, 2017. április 25-én.

            a Tanács részéről

            az elnök

         I. BORG

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  Az Európai Parlament és a Tanács 713/2009/EK rendelete (2009. július 13.) az Energiaszabályozók Együttműködési Ügynöksége létrehozásáról (HL L 211., 2009.8.14., 1. o.).

      (4)  Az Európai Parlament és a Tanács 714/2009/EK rendelete (2009. július 13.) a villamos energia határokon keresztül történő kereskedelme esetén alkalmazandó hálózati hozzáférési feltételekről és az 1228/2003/EK rendelet hatályon kívül helyezéséről (HL L 211., 2009.8.14., 15. o.).

      (5)  Az Európai Parlament és a Tanács 715/2009/EK rendelete (2009. július 13.) a földgázszállító hálózatokhoz való hozzáférés feltételeiről és az 1775/2005/EK rendelet hatályon kívül helyezéséről (HL L 211., 2009.8.14., 36. o.).

      (6)  A Bizottság 543/2013/EU rendelete (2013. június 14.) a villamosenergia-piacokra vonatkozó adatok benyújtásáról és közzétételéről, valamint a 714/2009/EK európai parlamenti és tanácsi rendelet I. mellékletének módosításáról (HL L 163., 2013.6.15., 1. o.).

      (7)  Az Európai Parlament és a Tanács 2009/72/EK irányelve (2009. július 13.) a villamos energia belső piacára vonatkozó közös szabályokról és a 2003/54/EK irányelv hatályon kívül helyezéséről (HL L 211., 2009.8.14., 55. o.).

      (8)  Az Európai Parlament és a Tanács 2009/73/EK irányelve (2009. július 13.) a földgáz belső piacára vonatkozó közös szabályokról és a 2003/55/EK irányelv hatályon kívül helyezéséről (HL L 211., 2009.8.14., 94. o.).

      (9)  A Bizottság 2010/685/EU határozata (2010. november 10.) a földgázszállító hálózatokhoz való hozzáférés feltételeiről szóló 715/2009/EK európai parlamenti és tanácsi rendelet I. melléklete 3. fejezetének módosításáról (HL L 293., 2010.11.11., 67. o.).

      (10)  A Bizottság 2012/490/EU határozata (2012. augusztus 24.) a földgázszállító hálózatokhoz való hozzáférés feltételeiről szóló 715/2009/EK európai parlamenti és tanácsi rendelet I. mellékletének módosításáról (HL L 231., 2012.8.28., 16. o.).

      (11)  Az Európai Parlament és a Tanács 1228/2003/EK rendelete (2003. június 26.) a villamos energia határokon keresztül történő kereskedelme esetén alkalmazandó hálózati hozzáférési feltételekről (HL L 176., 2003.7.15., 1. o.).

      (12)  Az Európai Parlament és a Tanács 1775/2005/EK rendelete (2005. szeptember 28.) a földgázszállító-hálózatokhoz való hozzáférés feltételeiről (HL L 289., 2005.11.3., 1. o.).

      (13)  Az Európai Parlament és a Tanács 2003/54/EK irányelve (2003. június 26.) a villamos energia belső piacára vonatkozó közös szabályokról és a 96/92/EK irányelv hatályon kívül helyezéséről (HL L 176., 2003.7.15., 37. o.).

      (14)  Az Európai Parlament és Tanács 2003/55/EK irányelve (2003. június 26.) a földgáz belső piacára vonatkozó közös szabályokról és a 98/30/EK irányelv hatályon kívül helyezéséről (HL L 176., 2003.7.15., 57. o.).

      (15)  A Bizottság 2011/280/EU határozata (2011. május 16.) a villamosenergia- és gázipari szabályozó hatóságok európai csoportjának létrehozásáról szóló 2003/796/EK határozat hatályon kívül helyezéséről (HL L 129., 2011.5.17., 14. o.).

      (16)  A Bizottság 2003/796/EC határozata (2003. november 11.) a villamosenergia- és gázipari szabályozó hatóságok európai csoportjának létrehozásáról (HL L 296., 2003.11.14., 34. o.).

      TERVEZET
      AZ EGT VEGYES BIZOTTSÁG… HATÁROZATA
      (…)
      az Európai Gazdasági Térségről szóló megállapodás IV. mellékletének (Energia) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:

                  (1)

                  Az Energiaszabályozók Együttműködési Ügynöksége létrehozásáról szóló, 2009. július 13-i 713/2009/EK európai parlamenti és tanácsi rendeletet (1) bele kell foglalni az EGT-megállapodásba.

                  (2)

                  A villamos energia határokon keresztül történő kereskedelme esetén alkalmazandó hálózati hozzáférési feltételekről és az 1228/2003/EK rendelet hatályon kívül helyezéséről szóló, 2009. július 13-i 714/2009/EK európai parlamenti és tanácsi rendeletet (2) bele kell foglalni az EGT-megállapodásba.

                  (3)

                  A földgázszállító hálózatokhoz való hozzáférés feltételeiről és az 1775/2005/EK rendelet hatályon kívül helyezéséről szóló, 2009. július 13-i 715/2009/EK európai parlamenti és tanácsi rendeletet (3) (melyet a HL L 229., 2009.9.1., 29. o. és a HL L 309., 2009.11.24., 87. o. helyesbített) bele kell foglalni az EGT-megállapodásba.

                  (4)

                  A villamosenergia-piacokra vonatkozó adatok benyújtásáról és közzétételéről, valamint a 714/2009/EK európai parlamenti és tanácsi rendelet I. mellékletének módosításáról szóló, 2013. június 14-i 543/2013/EU bizottsági rendeletet (4) bele kell foglalni az EGT-megállapodásba.

                  (5)

                  A villamos energia belső piacára vonatkozó közös szabályokról és a 2003/54/EK irányelv hatályon kívül helyezéséről szóló, 2009. július 13-i 2009/72/EK európai parlamenti és tanácsi irányelvet (5) bele kell foglalni az EGT-megállapodásba.

                  (6)

                  A földgáz belső piacára vonatkozó közös szabályokról és a 2003/55/EK irányelv hatályon kívül helyezéséről szóló, 2009. július 13-i 2009/73/EK európai parlamenti és tanácsi irányelvet (6) bele kell foglalni az EGT-megállapodásba.

                  (7)

                  A földgázszállító hálózatokhoz való hozzáférés feltételeiről szóló 715/2009/EK európai parlamenti és tanácsi rendelet I. melléklete 3. fejezetének módosításáról szóló, 2010. november 10-i 2010/685/EU bizottsági határozatot (7) bele kell foglalni az EGT-megállapodásba.

                  (8)

                  A földgázszállító hálózatokhoz való hozzáférés feltételeiről szóló 715/2009/EK európai parlamenti és tanácsi rendelet I. mellékletének módosításáról szóló, 2012. augusztus 24-i 2012/490/EU bizottsági határozatot (8) bele kell foglalni az EGT-megállapodásba.

                  (9)

                  A 714/2009/EK rendelet hatályon kívül helyezi az EGT-megállapodásba foglalt 1228/2003/EK európai parlamenti és tanácsi rendeletet (9), amelyet ezért el kell hagyni az EGT-megállapodásból.

                  (10)

                  A 715/2009/EK rendelet hatályon kívül helyezi az EGT-megállapodásba foglalt 1775/2005/EK európai parlamenti és tanácsi rendeletet (10), amelyet ezért el kell hagyni az EGT-megállapodásból.

                  (11)

                  A 2009/72/EK irányelv hatályon kívül helyezi az EGT-megállapodásba foglalt 2003/54/EK európai parlamenti és tanácsi irányelvet (11), amelyet ezért el kell hagyni az EGT-megállapodásból.

                  (12)

                  A 2009/73/EK irányelv hatályon kívül helyezi az EGT-megállapodásba foglalt 2003/55/EK európai parlamenti és tanácsi irányelvet (12), amelyet ezért el kell hagyni az EGT-megállapodásból.

                  (13)

                  A 2011/280/EU bizottsági határozat (13) hatályon kívül helyezi az EGT-megállapodásba foglalt 2003/796/EK bizottsági határozatot (14), amelyet ezért el kell hagyni az EGT-megállapodásból.

                  (14)

                  Az EFTA-államok átvitelirendszer-üzemeltetői nem minősülnek harmadik országbeli üzemeltetőnek a villamosenergia-piaci ENTSO és a földgázpiaci ENTSO céljából.

                  (15)

                  Az EGT-megállapodás IV. mellékletét ezért ennek megfelelően módosítani kell,

            ELFOGADTA EZT A HATÁROZATOT:
      1. cikk
      Az EGT-megállapodás IV. melléklete a következőképpen módosul:

                  1.

                  A 20. pont (1228/2003/EK európai parlamenti és tanácsi rendelet) helyébe a következő szöveg lép:
                  „32009 R 0714: Az Európai Parlament és a Tanács 714/2009/EK rendelete (2009. július 13.) a villamos energia határokon keresztül történő kereskedelme esetén alkalmazandó hálózati hozzáférési feltételekről és az 1228/2003/EK rendelet hatályon kívül helyezéséről (HL L 211., 2009.8.14., 15. o.), melyet a következő módosított:

                              —

                                 32013 R 0543: A Bizottság 2013. június 14-i 543/2013/EU rendelete (HL L 163., 2013.6.15., 1. o.).

                        A rendelet rendelkezései e megállapodás alkalmazásában a következő kiigazításokkal értendők:

                              a)

                              A 3. cikk (3) bekezdésében és a 15. cikk (6) bekezdésében az EFTA-államok vonatkozásában »a Bizottság« szövegrész helyébe »az EFTA Felügyeleti Hatóság« szövegrész lép.

                              b)

                              Az Ügynökség 17. cikk (5) bekezdésében említett kötelező érvényű határozataira vonatkozó rendelkezések helyébe az EFTA-államokat érintő esetekben a következő rendelkezések lépnek:

                                          »i.

                                          Az egy vagy több EFTA-államot érintő kérdésekben az EFTA Felügyeleti Hatóság az érintett EFTA-állam(ok) nemzeti szabályozó hatóságainak címzett határozatokat fogad el.

                                          ii.

                                          Az Ügynökség teljes mértékben részt vehet az EFTA Felügyeleti Hatóság és előkészítő szerveinek munkájában, amikor az EFTA Felügyeleti Hatóság az EFTA-államok vonatkozásában e megállapodásnak megfelelően az Ügynökég feladatait látja el, azonban szavazati joggal nem rendelkezik.

                                          iii.

                                          Az EFTA Felügyeleti Hatóság teljes mértékben részt vehet az Ügynökség és előkészítő szerveinek munkájában, azonban szavazati joggal nem rendelkezik.

                                          iv.

                                          Az Ügynökség és az EFTA Felügyeleti Hatóság szorosan együttműködik a határozatok, vélemények és ajánlások elfogadása során.
                                          Az EFTA Felügyeleti Hatóság határozatait indokolatlan késedelem nélkül elfogadják az Ügynökség által saját kezdeményezésre vagy az EFTA Felügyeleti Hatóság kérésére készített tervezetek alapján.
                                          Az Ügynökség tájékoztatja az EFTA Felügyeleti Hatóságot, amikor e rendelet szerint tervezetet készít az EFTA Felügyeleti Hatóság számára. Ez utóbbi megállapítja azt a határidőt, amelyen belül az EFTA-államok nemzeti szabályozó hatóságai számára lehetővé kell tenni, hogy kifejtsék álláspontjukat az ügyben, teljes mértékben figyelembe véve az ügy sürgősségét, összetettségét és lehetséges következményeit.
                                          Az EFTA-államok nemzeti szabályozó hatóságai kérhetik az EFTA Felügyeleti Hatóságot határozatának felülvizsgálatára. E kérelmet az EFTA Felügyeleti Hatóság továbbítja az Ügynökségnek. Ebben az esetben az Ügynökség mérlegeli új tervezet elkészítését az EFTA Felügyeleti Hatóság számára és indokolatlan késedelem nélkül válaszol.
                                          Amennyiben az Ügynökség bármely határozatot az EFTA Felügyeleti Hatóság által elfogadott határozattal párhuzamosan módosít, felfüggeszt vagy visszavon, az Ügynökség indokolatlan késedelem nélkül azonos hatású tervezetet készít az EFTA Felügyeleti Hatóság számára.

                                          v.

                                          E rendelkezések alkalmazása tekintetében az Ügynökség és az EFTA Felügyeleti Hatóság között fennálló nézeteltérés esetén az Ügynökség igazgatója és az EFTA Felügyeleti Hatóság kollégiuma az ügy sürgősségét figyelembe véve indokolatlan késedelem nélkül ülést hív össze konszenzus kialakítása céljából. Konszenzus hiányában az Ügynökség igazgatója vagy az EFTA Felügyeleti Hatóság kollégiuma felkérheti a Szerződő Feleket arra, hogy az üggyel forduljanak az EGT Vegyes Bizottsághoz, amely azt az e megállapodás 111. cikke értelmében kezeli; a megállapodás intézkedéseit értelemszerűen alkalmazni kell. Az EGT Vegyes Bizottság eljárási szabályzatának elfogadásáról szóló, 1994. február 8-i 1/94 EGT vegyes bizottsági határozat (15) 2. cikke értelmében bármely Szerződő Fél kérheti, hogy sürgős helyzetekben haladéktalanul ülést hívjanak össze. E bekezdés sérelme nélkül, bármely Szerződő Fél az üggyel saját kezdeményezésre az e megállapodás 5. vagy 111. cikke alapján bármikor az EGT Vegyes Bizottsághoz fordulhat.

                                          vi.

                                          Az EFTA-államok, illetve bármely természetes vagy jogi személy a felügyeleti és bírósági megállapodás 36. és 37. cikkével összhangban eljárást kezdeményezhetnek az EFTA Felügyeleti Hatóság ellen az EFTA-Bíróságon.«.

                              c)

                              A 20. cikk szövege a következő szövegrésszel egészül ki:
                              »A 20. cikk (2) bekezdésében és a 20. cikk (5) bekezdésében említett információszolgáltatásra vonatkozó bizottsági kérelmet az EFTA-államok esetében az EFTA Felügyeleti Hatóság nyújtja be az érintett vállalkozásnak.«.

                              d)

                              A 22. cikk (2) bekezdése a következő szöveggel egészül ki:
                              »A 22. cikk (2) bekezdésében meghatározott feladatokat az EFTA-államok érintett vállalkozásai esetében az EFTA Felügyeleti Hatóság végzi.«.

                              e)

                              A 23. cikk szövege a következő szövegrésszel egészül ki:
                              »Az EFTA-államok képviselői teljes mértékben részt vesznek a 23. cikk szerinti bizottság munkájában, azonban szavazati joggal nem rendelkeznek.«”.

                  2.

                  A 22. pont (2003/54/EK európai parlamenti és tanácsi irányelv) helyébe a következő szöveg lép:
                  „32009 L 0072: Az Európai Parlament és a Tanács 2009/72/EK irányelve (2009. július 13.) a villamos energia belső piacára vonatkozó közös szabályokról és a 2003/54/EK irányelv hatályon kívül helyezéséről (HL L 211., 2009.8.14., 55. o.).
                  Az irányelv rendelkezései e megállapodás alkalmazásában a következő kiigazításokkal értendők:

                              a)

                              A Szerződés rendelkezéseire történő hivatkozásokat a megállapodás megfelelő rendelkezéseire való hivatkozásnak kell tekinteni.

                              b)

                              A irányelv nem alkalmazandó a szárazföldi csatlakozási pont és kőolajkitermelő-létesítmények közötti elektromos vezetékekre és kapcsolódó létesítményekre.

                              c)

                              A 7. cikk (2) bekezdésének j) pontja nem alkalmazandó az EFTA-államokra.

                              d)

                              A 9. cikk (1) bekezdése a [dátum]-i [e határozat száma] EGT vegyes bizottsági határozat hatálybalépését követő egy év elteltével alkalmazandó az EFTA-államokra.

                              e)

                              A 10. cikk (7) bekezdésében az EFTA-államok vonatkozásában »a Bizottság« szövegrész helyébe »az EFTA Felügyeleti Hatóság« szövegrész lép.

                              f)

                              A 11. cikk (3) bekezdésének b) pontja, (5) bekezdésének b) pontja és (7) bekezdése nem alkalmazandó az EFTA-államokra.

                              g)

                              A 37. cikk (1) bekezdésének d) pontjában az »Ügynökség« szó helyébe az »EFTA Felügyeleti Hatóság« lép.

                              h)

                              A 37. cikk (1) bekezdésének s) pontja nem alkalmazandó az EFTA-államokra.

                              i)

                              A 40. cikk (1) bekezdésében az EFTA-államok vonatkozásában »a Bizottság« szövegrész helyébe »az EFTA Felügyeleti Hatóság« szövegrész lép.

                              j)

                              A 44. cikkben a (2) bekezdés helyébe a következő szöveg lép:
                              »A 9. cikk nem alkalmazandó Ciprusra, Luxemburgra, Máltára, Liechtensteinre és/vagy Izlandra. Ezen kívül Máltára a 26., 32. és 33. cikket sem kell alkalmazni.
                              Amennyiben Izland e határozat hatálybalépését követően bizonyítani tudja, hogy rendszerei működtetésével kapcsolatban jelentős problémák állnak fenn, Izland kérheti a 26., 32. és 33. cikktől való eltérést, amelyet az EFTA Felügyeleti Hatóság biztosíthat számára. Az EFTA Felügyeleti Hatóság határozata meghozatala előtt a titoktartási kötelezettség kellő tiszteletben tartása mellett tájékoztatja az EFTA-államokat és a Bizottságot az ilyen kérelmekről. A határozatot az Európai Unió Hivatalos Lapjának EGT-kiegészítésében ki kell hirdetni.«.

                              k)

                              Az EFTA-államok képviselői teljes mértékben részt vesznek a 46. cikk alapján létrehozott bizottság munkájában, azonban szavazati joggal nem rendelkeznek.”.

                  3.

                  A 23. pont (2003/55/EK európai parlamenti és tanácsi irányelv) helyébe a következő szöveg lép:
                  „32009 L 0073: Az Európai Parlament és a Tanács 2009/73/EK irányelve (2009. július 13.) a földgáz belső piacára vonatkozó közös szabályokról és a 2003/55/EK irányelv hatályon kívül helyezéséről (HL L 211., 2009.8.14., 94. o.).
                  Az irányelv rendelkezései e megállapodás alkalmazásában a következő kiigazításokkal értendők:

                              a)

                              A Szerződés rendelkezéseire történő hivatkozásokat a megállapodás megfelelő rendelkezéseire való hivatkozásnak kell tekinteni.

                              b)

                              Ez az irányelv nem alkalmazandó Izlandra.

                              c)

                              A 2. cikk (11) bekezdése a következő szöveggel egészül ki:
                              »Az ’LNG-létesítmény’ nem foglalja magában azokat a földgáz cseppfolyósítására szolgáló létesítményeket, amelyek tengeri olaj- vagy gázkitermelési projekt keretében valósulnak meg, mint például a Melkøya létesítmény.«.

                              d)

                              A 2. cikk (12) bekezdése a következő szöveggel egészül ki:
                              »Az ’LNG-létesítmény rendszerüzemeltetője’ nem foglalja magában azon földgáz cseppfolyósítására szolgáló létesítmények üzemeltetőit, amelyek tengeri olaj- vagy gázkitermelési projekt keretében valósulnak meg, mint például a Melkøya létesítmény.«.

                              e)

                              A 6. cikk nem alkalmazandó az EFTA-államokra.

                              f)

                              A 10. cikk (7) bekezdésében az EFTA-államok vonatkozásában »a Bizottság« szövegrész helyébe »az EFTA Felügyeleti Hatóság« szövegrész lép.

                              g)

                              A 11. cikk (3) bekezdésének b) pontja, (5) bekezdésének b) pontja és (7) bekezdése nem alkalmazandó az EFTA-államokra.

                              h)

                              Az Ügynökség 36. cikk (4) bekezdésének harmadik albekezdésében említett kötelező érvényű határozataira vonatkozó rendelkezések helyébe az EFTA-államokat érintő esetekben a következő rendelkezések lépnek:

                                          »i.

                                          Az egy vagy több EFTA-államot érintő kérdésekben az EFTA Felügyeleti Hatóság az érintett EFTA-állam(ok) nemzeti szabályozó hatóságainak címzett határozatokat fogad el.

                                          ii.

                                          Az Ügynökség teljes mértékben részt vehet az EFTA Felügyeleti Hatóság és annak előkészítő szervei munkájában, amikor az EFTA Felügyeleti Hatóság az EFTA-államok vonatkozásában e megállapodásnak megfelelően az Ügynökég feladatait látja el, azonban szavazati joggal nem rendelkezik.

                                          iii.

                                          Az EFTA Felügyeleti Hatóság teljes mértékben részt vehet az Ügynökség és előkészítő szerveinek munkájában, azonban szavazati joggal nem rendelkezik.

                                          iv.

                                          Az Ügynökség és az EFTA Felügyeleti Hatóság szorosan együttműködik a határozatok, vélemények és ajánlások elfogadása során.
                                          Az EFTA Felügyeleti Hatóság határozatait indokolatlan késedelem nélkül elfogadják az Ügynökség által saját kezdeményezésre vagy az EFTA Felügyeleti Hatóság kérésére készített tervezetek alapján.
                                          Az Ügynökség tájékoztatja az EFTA Felügyeleti Hatóságot, amikor ezen irányelv szerint tervezetet készít az EFTA Felügyeleti Hatóság számára. Ez utóbbi megállapítja azt a határidőt, amelyen belül az EFTA-államok nemzeti szabályozó hatóságai számára lehetővé kell tenni, hogy kifejtsék álláspontjukat az ügyben, teljes mértékben figyelembe véve az ügy sürgősségét, összetettségét és lehetséges következményeit.
                                          Az EFTA-államok nemzeti szabályozó hatóságai kérhetik az EFTA Felügyeleti Hatóságot határozatának felülvizsgálatára. E kérelmet az EFTA Felügyeleti Hatóság továbbítja az Ügynökségnek. Ebben az esetben az Ügynökség mérlegeli új tervezet elkészítését az EFTA Felügyeleti Hatóság számára és indokolatlan késedelem nélkül válaszol.
                                          Amennyiben az Ügynökség bármely határozatot az EFTA Felügyeleti Hatóság által elfogadott határozattal párhuzamosan módosít, felfüggeszt vagy visszavon, az Ügynökség indokolatlan késedelem nélkül azonos hatású tervezetet készít az EFTA Felügyeleti Hatóság számára.

                                          v.

                                          E rendelkezések alkalmazása tekintetében az Ügynökség és az EFTA Felügyeleti Hatóság között fennálló nézeteltérés esetén az Ügynökség igazgatója és az EFTA Felügyeleti Hatóság kollégiuma az ügy sürgősségét figyelembe véve indokolatlan késedelem nélkül ülést hív össze konszenzus kialakítása céljából. Konszenzus hiányában az Ügynökség igazgatója vagy az EFTA Felügyeleti Hatóság kollégiuma felkérheti a Szerződő Feleket arra, hogy az üggyel forduljanak az EGT Vegyes Bizottsághoz, amely azt az e megállapodás 111. cikke értelmében kezeli; a megállapodás intézkedéseit értelemszerűen alkalmazni kell. Az EGT Vegyes Bizottság eljárási szabályzatának elfogadásáról szóló, 1994. február 8-i 1/94 EGT vegyes bizottsági határozat (16) 2. cikke értelmében bármely Szerződő Fél kérheti, hogy sürgős helyzetekben haladéktalanul ülést hívjanak össze. E bekezdés sérelme nélkül, bármely Szerződő Fél az üggyel saját kezdeményezésre az e megállapodás 5. vagy 111. cikke alapján bármikor az EGT Vegyes Bizottsághoz fordulhat.

                                          vi.

                                          Az EFTA-államok, illetve bármely természetes vagy jogi személy a felügyeleti és bírósági megállapodás 36. és 37. cikkével összhangban eljárást kezdeményezhetnek az EFTA Felügyeleti Hatóság ellen az EFTA-Bíróságon.«.

                              i)

                              A 36. cikk (8) és (9) bekezdésében az EFTA-államok vonatkozásában »a Bizottság« szövegrész helyébe »az EFTA Felügyeleti Hatóság« szövegrész lép.

                              j)

                              A 41. cikk (1) bekezdésének d) pontjában az »Ügynökség« szó helyébe az »EFTA Felügyeleti Hatóság« lép.

                              k)

                              A 44. cikk (1) bekezdésében és a 49. cikk (4) és (5) bekezdésében az EFTA-államok vonatkozásában »a Bizottság« szövegrész helyébe »az EFTA Felügyeleti Hatóság« szövegrész lép.

                              l)

                              A 49. cikk (5) bekezdése a következő szöveggel egészül ki:
                              »Norvégiában a következő földrajzilag behatárolható területek mentesülnek a 24., 31. és 32. cikk alól a [dátum] -i [e határozat száma] EGT vegyes bizottsági határozat hatálybalépésétől számított legfeljebb 20 éven keresztül:

                                          i.

                                          Jæren és Ryfylke,

                                          ii.

                                          Hordaland.

                                    Az eltérés folytatásának szükségességéről a norvég szabályozó hatóság az e cikkben foglalt kritériumok figyelembevételével a [dátum] -i [e határozat száma] EGT vegyes bizottsági határozat hatálybalépésétől számított minden ötödik évben határoz. A norvég szabályozó hatóság határozatáról és az annak alapjául szolgáló értékelésről értesíti az EGT Vegyes Bizottságot és az EFTA Felügyeleti Hatóságot. Az EFTA Felügyeleti Hatóság a határozat kézhezvételétől számított két hónapon belül határozatot fogadhat el, amelyben előírhatja a norvég szabályozó hatóság számára határozatának módosítását vagy visszavonását. Ez az időszak az EFTA Felügyeleti Hatóság és a norvég szabályozó hatóság együttes hozzájárulásával meghosszabbítható. A norvég szabályozó hatóság egy hónapon belül teljesíti az EFTA Felügyeleti Hatóság határozatában foglaltakat, és erről tájékoztatja az EGT Vegyes Bizottságot és az EFTA Felügyeleti Hatóságot.«.

                              m)

                              A 49. cikk(6) bekezdése helyébe a következő szöveg lép:
                              »A 9. cikk nem alkalmazandó Ciprusra, Luxemburgra, Máltára és/vagy Liechtensteinre.«.

                              n)

                              Az EFTA-államok képviselői teljes mértékben részt vesznek a 51. cikk alapján létrehozott bizottság munkájában, azonban szavazati joggal nem rendelkeznek.”.

                  4.

                  A 27. pont (1775/2005/EK európai parlamenti és tanácsi rendelet) helyébe a következő szöveg lép:
                  „32009 R 0715: Az Európai Parlament és a Tanács 715/2009/EK rendelete (2009. július 13.) a földgázszállító hálózatokhoz való hozzáférés feltételeiről és az 1775/2005/EK rendelet hatályon kívül helyezéséről (HL L 211., 2009.8.14., 36. o.), melyet a HL L 229., 2009.9.1., 29. o. és a HL L 309., 2009.11.24., 87. o. helyesbített, és a következők módosítottak:

                              —

                                 32010 D 0685: A Bizottság 2010. november 10-i 2010/685/EU határozata (HL L 293., 2010.11.11., 67. o.),

                              —

                                 32012 D 0490: A Bizottság 2012. augusztus 24-i 2012/490/EU határozata (HL L 231., 2012.8.28., 16. o.).

                        A rendelet rendelkezései e megállapodás alkalmazásában a következő kiigazításokkal értendők:

                              a)

                              A rendelet nem alkalmazandó Izlandra.

                              b)

                              A 3. cikk (3) bekezdésében és a 20. cikkben az EFTA-államok vonatkozásában »a Bizottság« szövegrész helyébe »az EFTA Felügyeleti Hatóság« szövegrész lép.

                              c)

                              Az EFTA-államok képviselői teljes mértékben részt vesznek a 28. cikk szerinti bizottság munkájában, azonban szavazati joggal nem rendelkeznek.

                              d)

                              A 30. cikkben az EFTA-államok vonatkozásában »a Bizottság« szövegrész helyébe »az EFTA Felügyeleti Hatóság« szövegrész lép.”

                  5.

                  A szöveg a 45. pont (2011/13/EU bizottsági határozat) után a következő ponttal egészül ki:

                              „46.

                                 32009 R 0713: Az Európai Parlament és a Tanács 713/2009/EK rendelete (2009. július 13.) az Energiaszabályozók Együttműködési Ügynöksége létrehozásáról (HL L 211., 2009.8.14., 1. o.).
                              A rendelet rendelkezései e megállapodás alkalmazásában a következő kiigazításokkal értendők:

                                          a)

                                          Az EFTA-államok nemzeti szabályozó hatóságai teljes mértékben részt vesznek az Energiaszabályozók Együttműködési Ügynöksége (a továbbiakban: Ügynökség) és valamennyi előkészítő szerve munkájában, beleértve az Ügynökség munkacsoportjait és bizottságait, valamint igazgatási tanácsát és a szabályozók tanácsát is, azonban szavazati joggal nem rendelkeznek.

                                          b)

                                          A megállapodás 1. jegyzőkönyvének rendelkezései ellenére, a rendeletben található »tagállam(ok)« kifejezés, a rendeletbeli értelmezésen túlmenően, az EFTA-államokat is magában foglalja.

                                          c)

                                          Az EFTA-államok vonatkozásában az Ügynökség, amennyiben és amikor erre szükség van, az adott esettől függően segíti az EFTA Felügyeleti Hatóságot, illetve az Állandó Bizottságot feladatai elvégzésében.

                                          d)

                                          Az Ügynökség 7., 8. és 9. cikkben említett kötelező érvényű határozataira vonatkozó rendelkezések helyébe az EFTA-államokat érintő esetekben a következő rendelkezések lépnek:

                                                      »i.

                                                      Az egy vagy több EFTA-államot érintő kérdésekben az EFTA Felügyeleti Hatóság az érintett EFTA-állam(ok) nemzeti szabályozó hatóságainak címzett határozatokat fogad el.

                                                      ii.

                                                      Az Ügynökség teljes mértékben részt vehet az EFTA Felügyeleti Hatóság és annak előkészítő szervei munkájában, amikor az EFTA Felügyeleti Hatóság az EFTA-államok vonatkozásában e megállapodásnak megfelelően az Ügynökég feladatait látja el, azonban szavazati joggal nem rendelkezik.

                                                      iii.

                                                      Az EFTA Felügyeleti Hatóság teljes mértékben részt vehet az Ügynökség és előkészítő szerveinek munkájában, azonban szavazati joggal nem rendelkezik.

                                                      iv.

                                                      Az Ügynökség és az EFTA Felügyeleti Hatóság szorosan együttműködik a határozatok, vélemények és ajánlások elfogadása során.
                                                      Az EFTA Felügyeleti Hatóság határozatait indokolatlan késedelem nélkül elfogadják az Ügynökség által saját kezdeményezésre vagy az EFTA Felügyeleti Hatóság kérésére készített tervezetek alapján.
                                                      Az Ügynökség tájékoztatja az EFTA Felügyeleti Hatóságot, amikor e rendelet szerint tervezetet készít az EFTA Felügyeleti Hatóság számára. Ez utóbbi megállapítja azt a határidőt, amelyen belül az EFTA-államok nemzeti szabályozó hatóságai számára lehetővé kell tenni, hogy kifejtsék álláspontjukat az ügyben, teljes mértékben figyelembe véve az ügy sürgősségét, összetettségét és lehetséges következményeit.
                                                      Az EFTA-államok nemzeti szabályozó hatóságai kérhetik az EFTA Felügyeleti Hatóságot határozatának felülvizsgálatára. E kérelmet az EFTA Felügyeleti Hatóság továbbítja az Ügynökségnek. Ebben az esetben az Ügynökség mérlegeli új tervezet elkészítését az EFTA Felügyeleti Hatóság számára és indokolatlan késedelem nélkül válaszol.
                                                      Amennyiben az Ügynökség bármely határozatot az EFTA Felügyeleti Hatóság által elfogadott határozattal párhuzamosan módosít, felfüggeszt vagy visszavon, az Ügynökség indokolatlan késedelem nélkül azonos hatású tervezetet készít az EFTA Felügyeleti Hatóság számára.

                                                      v.

                                                      E rendelkezések alkalmazása tekintetében az Ügynökség és az EFTA Felügyeleti Hatóság között fennálló nézeteltérés esetén az Ügynökség igazgatója és az EFTA Felügyeleti Hatóság kollégiuma az ügy sürgősségét figyelembe véve indokolatlan késedelem nélkül ülést hív össze konszenzus kialakítása céljából. Konszenzus hiányában az Ügynökség igazgatója vagy az EFTA Felügyeleti Hatóság kollégiuma felkérheti a Szerződő Feleket arra, hogy az üggyel forduljanak az EGT Vegyes Bizottsághoz, amely azt az e megállapodás 111. cikke értelmében kezeli; a megállapodás intézkedéseit értelemszerűen alkalmazni kell. Az EGT Vegyes Bizottság eljárási szabályzatának elfogadásáról szóló, 1994. február 8-i 1/94 EGT vegyes bizottsági határozat (17) 2. cikke értelmében bármely Szerződő Fél kérheti, hogy sürgős helyzetekben haladéktalanul ülést hívjanak össze. E bekezdés sérelme nélkül, bármely Szerződő Fél az üggyel saját kezdeményezésre az e megállapodás 5. vagy 111. cikke alapján bármikor az EGT Vegyes Bizottsághoz fordulhat.

                                                      vi.

                                                      Az EFTA-államok, illetve bármely természetes vagy jogi személy a felügyeleti és bírósági megállapodás 36. és 37. cikkével összhangban eljárást kezdeményezhetnek az EFTA Felügyeleti Hatóság ellen az EFTA-Bíróságon.«.

                                          e)

                                          A 12. cikk szövege a következő szövegrésszel egészül ki:
                                          »Az EFTA-államok nemzeti szabályozó hatóságai teljes mértékben részt vesznek az igazgatási tanácsban, azonban szavazati joggal nem rendelkeznek. Az igazgatási tanács belső eljárási szabályzata teljes mértékben érvényt szerez az EFTA-államok nemzeti szabályozó hatóságai részvételének.«

                                          f)

                                          A 14. cikk szövege a következő szövegrésszel egészül ki:
                                          »Az EFTA-államok nemzeti szabályozó hatóságai teljes mértékben részt vesznek a szabályozók tanácsában és az Ügynökség valamennyi előkészítő szervében. A szabályozók tanácsában nem rendelkeznek szavazati joggal. A szabályozók tanácsának belső eljárási szabályzata teljes mértékben érvényt szerez az EFTA-államok nemzeti szabályozó hatóságai részvételének.«

                                          g)

                                          A 19. cikk rendelkezéseinek helyébe a következő szöveg lép:
                                          »Amennyiben a fellebbezés az Ügynökség olyan ügyben hozott határozatára vonatkozik, amelyben a nézeteltérésben egy vagy több EFTA-állam nemzeti szabályozó hatósága is érintett, a fellebbezési tanács felkéri az érintett EFTA-államok nemzeti szabályozó hatóságait, hogy a meghatározott határidőn belül nyújtsák be a fellebbezési eljárás többi fele által tett nyilatkozatokra vonatkozó észrevételeiket. Az érintett EFTA-állam(ok) nemzeti szabályozó hatóságai jogosultak szóbeli előadásokat tartani. Amennyiben a fellebbezési tanács bármely határozatot az EFTA Felügyeleti Hatóság által elfogadott határozattal párhuzamosan módosít, felfüggeszt vagy megsemmisít, az Ügynökség indokolatlan késedelem nélkül azonos hatású határozattervezetet készít az EFTA Felügyeleti Hatóság számára.«.

                                          h)

                                          A 20. cikk rendelkezései nem alkalmazandók az egy vagy több EFTA-államot érintő esetekre.

                                          i)

                                          A 21. cikk szövege a következő szövegrésszel egészül ki:
                                          »Az EFTA-államok részt vesznek az Ügynökség finanszírozásában. E célból a megállapodás 82. cikke (1) bekezdésének a) pontjában és 32. jegyzőkönyvében megállapított eljárásokat kell alkalmazni.«.

                                          j)

                                          A 27. cikk szövege a következő szövegrésszel egészül ki:
                                          »Az EFTA-államok az Ügynökség számára az Európai Unió kiváltságairól és mentességeiről szóló jegyzőkönyvben meghatározottakkal egyenértékű kiváltságokat és mentességeket biztosítanak.«.

                                          k)

                                          A 28. cikk szövege a következő szövegrésszel egészül ki:
                                          »Az Európai Unió egyéb alkalmazottaira vonatkozó alkalmazási feltételekről szóló rendelet 12. cikke (2) bekezdésének a) pontjától és 82. cikke (3) bekezdésének a) pontjától eltérve az EFTA-államok teljes jogú állampolgárait az Ügynökség igazgatója szerződéssel foglalkoztathatja.
                                          Az egyéb alkalmazottakra vonatkozó alkalmazási feltételek 12. cikke (2) bekezdésének e) pontjától, 82. cikke (3) bekezdésének e) pontjától és 85. cikkének (3) bekezdésétől eltérve az Ügynökség a személyzete tekintetében az EGT-megállapodás 129. cikkének (1) bekezdése szerinti nyelveket tekinti az Európai Unióról szóló szerződés 55. cikkének (1) bekezdésében említett uniós nyelveknek.«.

                                          l)

                                          A 30. cikk (1) bekezdése a következő szöveggel egészül ki:
                                          »Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletet az Ügynökség minden, az EFTA-államokra vonatkozó dokumentumára is alkalmazni kell.«.

                                          m)

                                          A 32. cikk szövege a következő szövegrésszel egészül ki:
                                          »Az EFTA-államok képviselői teljes mértékben részt vesznek a 32. cikk alapján létrehozott bizottság munkájában, azonban szavazati joggal nem rendelkeznek.«”.

                  6.

                  A 46. pont (713/2009/EK európai parlamenti és tanácsi rendelet) után a szöveg a következő ponttal egészül ki:

                              „47.

                                 32013 R 0543: A Bizottság 543/2013/EU rendelete (2013. június 14.) a villamosenergia-piacokra vonatkozó adatok benyújtásáról és közzétételéről, valamint a 714/2009/EK európai parlamenti és tanácsi rendelet I. mellékletének módosításáról (HL L 163., 2013.6.15., 1. o.).”.

                  7.

                  A 21. pont (2003/796/EK bizottsági határozat) szövegét el kell hagyni.

            2. cikk
      A 713/2009/EK, a 714/2009/EK, a 715/2009/EK (melyet a HL L 229., 2009.9.1., 29. o. és a HL L 309., 2009.11.24., 87. o. helyesbített) és az 543/2013/EU rendeletnek, a 2009/72/EK és a 2009/73/EK irányelvnek, valamint a 2010/685/EU és 2012/490/EU határozatnak az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat -án/-én, vagy az azt követő napon lép hatályba, amelyen az EGT Vegyes Bizottság az EGT-megállapodás 103. cikkének (1) bekezdésében előírt összes bejelentést megkapta, attól függően, melyik a későbbi időpont (18).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben,

               az EGT Vegyes Bizottság részéről

               az elnök

               az EGT Vegyes Bizottság titkárai

         (1)  HL L 211., 2009.8.14., 1. o.

         (2)  HL L 211., 2009.8.14., 15. o.

         (3)  HL L 211., 2009.8.14., 36. o.

         (4)  HL L 163., 2013.6.15., 1. o.

         (5)  HL L 211., 2009.8.14., 55. o.

         (6)  HL L 211., 2009.8.14., 94. o.

         (7)  HL L 293., 2010.11.11., 67. o.

         (8)  HL L 231., 2012.8.28., 16. o.

         (9)  HL L 176., 2003.7.15., 1. o.

         (10)  HL L 289., 2005.11.3., 1. o.

         (11)  HL L 176., 2003.7.15., 37. o.

         (12)  HL L 176., 2003.7.15., 57. o.

         (13)  HL L 129., 2011.5.17., 14. o.

         (14)  HL L 296., 2003.11.14., 34. o.

         (15)  HL L 85., 1994.3.30., 60. o.

         (16)  HL L 85., 1994.3.30., 60. o.

         (17)  HL L 85., 1994.3.30., 60. o.

         (18)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: 2008/874/EK: Az Európai Központi Bank határozata ( 2008. november 14. ) a fedezet elfogadhatóságára vonatkozó szabályok ideiglenes változásáról szóló, 2008. október 23-i EKB/2008/11 rendelet végrehajtásáról (EKB/2008/15)

text:
               20.11.2008

               HU

               Az Európai Unió Hivatalos Lapja

               L 309/8

      AZ EURÓPAI KÖZPONTI BANK HATÁROZATA

   (2008. november 14.)
   a fedezet elfogadhatóságára vonatkozó szabályok ideiglenes változásáról szóló, 2008. október 23-i EKB/2008/11 rendelet végrehajtásáról
   (EKB/2008/15)
   (2008/874/EK)
   AZ EURÓPAI KÖZPONTI BANK IGAZGATÓSÁGA,
   tekintettel az Európai Közösséget létrehozó szerződésre és különösen annak 105. cikke (2) bekezdésének első francia bekezdésére és 110. cikkére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 34.1. cikkének második francia bekezdésére, a 3.1. cikke első francia bekezdésével és a 18.2. cikkével együtt,
   tekintettel a fedezet elfogadhatóságára vonatkozó szabályok ideiglenes változásáról szóló, 2008. október 23-i EKB/2008/11 rendelet 8. cikkére,
   mivel:

               (1)

               2008. október 15-én az Európai Központi Bank („EKB”) Kormányzótanácsa úgy határozott, hogy az Anglia és Wales joga szerinti szindikált hitelekből eredő hitelkövetelések átmenetileg felvehetők az eurorendszer monetáris politikai műveleti céljára elfogadható fedezetként. 2008. október 23-án a Kormányzótanács az EKB/2008/11 rendelet (1) elfogadásával gyakorlatba is ültette e döntését.

               (2)

               Az EKB/2008/11 rendelet 3. cikkének (2) bekezdése alapján az Anglia és Wales joga szerinti szindikált hitelek tekintetében az ilyen hitelekre vonatkozó mobilizációs megállapodásra alkalmazandó jogok teljes száma nem haladhatja meg a hármat. A szindikált hitelek mobilizációja tekintetében az abban az esetben jelentkező jogi nehézségek, amikor három alkalmazandó jog is érvényesül, szükségessé tehetik az eurót bevezetett tagállamok nemzeti központi bankjai (a továbbiakban: NKB-k) számára jogi és kockázati elemzések elvégzését olyan esetekben, amikor ilyen fedezet ellenében nyújtanak likviditást.

               (3)

               A fenti hitelek mobilizációjában rejlő jogi nehézségek szükségessé teszik végrehajtási kritériumok előírását az Anglia és Wales joga szerinti szindikált hitelek elfogadható fedezetként való elfogadása tekintetében,

         A KÖVETKEZŐKÉPPEN HATÁROZOTT:
   1. cikk
   Fogalommeghatározások
   E határozat alkalmazásában:

               —

               „Általános dokumentáció” az eurorendszer monetáris politikai eszközeiről és eljárásairól szóló, 2000. augusztus 31-i EKB/2000/7 iránymutatás (2) I. melléklete;

               —

               „szindikált hitelek” Anglia és Wales joga szerinti, az Általános dokumentáció 6.2.2. fejezetében meghatározottaknak megfelelően a konzorciumi tag valamely szindikált hitelben való részesedése által képviselt hitelkövetelés.

         2. cikk
   Mobilizációs technikák a szindikált hitelek tekintetében
   (1)   Az NKB a szindikált hiteleket közvetlenül kérdéses szerződő felétől a hitelkövetelésekre vonatkozó nemzeti eljárásainak megfelelően mobilizálja. A mobilizációs megállapodásra az euroövezethez tartozó tagállam joga az irányadó.
   (2)   Az Általános dokumentáció 6.6. fejezet nem alkalmazandó a szindikált hitelek mobilizációja tekintetében.
   3. cikk
   A hitelek átruházhatósága
   Kizárólag a teljes mértékben átruházható szindikált hitelek elfogadhatóak. Az Általános dokumentáció 7. függeléke negyedik francia bekezdése céljából szindikált hitelek nem tekinthetők teljes mértékben átruházhatónak, illetve korlátozás nélkül mobilizálhatónak az eurorendszer hitelműveletei céljára szolgáló fedezetként, amennyiben a kölcsönmegállapodás feltétel nélkül nem teszi lehetővé:

               i.

               a kölcsönadó számára azt, hogy a kölcsönadó NKB-val szembeni kötelezettségei biztosítására jogait fedezettel terhelje meg, vagy azok tekintetében azt létesítsen vagy más módon keletkeztessen; és

               ii.

               a kérdéses NKB számára azt, hogy behajtsa az ilyen hitelen fennálló fedezetét a hitelek szerinti fizetésekre közvetlenül vagy közvetve kötelezettséget vállalótól, valamint a hitel bank vagy pénzügyi intézet vagy vagyonkezelői alap vagy olyan egyéb jogalany számára való átadással vagy átruházással, amely rendszeresen részt vesz hitelek, értékpapírok vagy egyéb pénzügyi eszközök létesítésében, vásárlásában vagy ezekbe való befektetésben, illetve ezek céljára alakult.

         4. cikk
   Az adós értesítése
   (1)   A szerződő fél köteles értesíteni a szindikálthitel-megállapodás szerinti adóst az ilyen szindikált hitel fedezetként való mobilizálásáról a hitel mobilizálását megelőzően vagy annak megtörténtét követően haladéktalanul. Az értesítés a szindikálthitel-megállapodásban meghatározott, alkalmazandó eljárásokkal összhangban történik.
   (2)   Az (1) bekezdés nem jár a kérdéses NKB arra vonatkozó jogának sérelmével, hogy értesítse az adóst.
   5. cikk
   Bejegyzési igazolás
   A szerződő felek átadják a kérdéses NKB számára a Registrar of Companies of England and Wales-től kapott arra vonatkozó igazolást, hogy a szindikált hitel mobilizálásának bejegyzése megtörtént a Companies House-ban.
   6. cikk
   A külső jogi tanácsadótól kapott jogi állásfoglalás benyújtása a szerződő fél által
   A szindikált hitelek mobilizálását megelőzően a szerződő felek a kérdéses NKB rendelkezésére bocsátják a külső jogi tanácsadó által kibocsátott jogi állásfoglalást, amely az eurorendszer számára elfogadható módon és formában tárgyal bizonyos jogi kérdéseket, ahogyan ezeket az EKB időről-időre tárgyalja és közzéteszi honlapján.
   7. cikk
   Különleges célú társaságok mint adósok
   (1)   Egy különleges célú társaság („SPV”) kizárólag akkor lehet elfogadható adós, amennyiben i. az SPV egy olyan garancia kedvezményezettje, amelyet egy, az Általános dokumentáció 6.2.2. fejezete szerinti garanciavállalóként elfogadható, nem-pénzügyi vállalat bocsátott ki; ii. a garancia megfelel az Általános dokumentáció 6.3.3. fejezetében meghatározott követelményeknek; és iii. a kérdéses NKB jogosult a garancia érvényesítésére a szindikált hitel mobilizálását követően.
   (2)   A szindikált hitel alapján az SPV-kkel mint adósokkal szembeni hiteligények kizárólag akkor minősülnek az eurorendszer hitelműveleti céljából elfogadható fedezetnek, ha az SPV és a garanciavállaló az euroövezetben telepedett le.
   (3)   A jogi megerősítés benyújtásának az Általános dokumentáció 6.3.3. fejezetében meghatározott kötelezettsége akkor is fennáll, amikor az adós olyan SPV, amely az első bekezdés szerint garancia kedvezményezettje.
   8. cikk
   A denominálás pénzneme
   Az Általános dokumentáció 6.2.2. fejezetének céljából a szindikált hitelek euróban denomináltnak minősülnek mindaddig, amíg a kérdéses kölcsönmegállapodás nem teszi lehetővé az adós vagy az adós nevében eljárónak azt, hogy a kérdéses eurorendszer-hitelművelet lejárta előtt bármikor módosítsa azt a pénznemet, amelyben a szindikált hitel denominált vagy fizetendő.
   9. cikk
   Beszámítási igény vagy ellenkövetelés kizárása
   A szindikált hitelek kizárólag akkor minősülnek elfogadható fedezetnek az eurorendszer hitelműveletei céljára, amennyiben a kérdéses szindikálthitel-megállapodás egy olyan kifejezett rendelkezést tartalmaz, amely szerint az adós által teljesítendő valamennyi kifizetés mentes bármely beszámítási igény vagy ellenkövetelés levonásától.
   10. cikk
   A fedezet realizálására vonatkozó megszorítások
   (1)   Az eurorendszer hitelműveletei céljára elfogadható fedezetnek minősülnek az olyan szindikált hitelek, amelyek az adóssal szembeni szindikátusi határozatokhoz a kölcsönadók többségi döntéshozatalát előíró szerződéses rendelkezéseket tartalmaznak.
   (2)   Az eurorendszer hitelműveletei céljára elfogadható fedezetnek minősülnek az olyan szindikálthitel-megállapodások, amelyek a szindikálthitel-megállapodás egyes rendelkezéseinek módosítását vagy hatályon kívül helyezését a kölcsönadók többségi döntéshozatala mellett lehetővé tévő szerződéses rendelkezéseket tartalmaznak; feltéve azonban, hogy az ilyen hitelekre irányadó kölcsönmegállapodások nem teszik lehetővé a többségi döntéshozatalt a következő kérdésekben: i. a megállapodás alapján esedékes bármely összeg fizetési határidejének meghosszabbítása; vagy ii. a margin, illetve a tőkeösszeg vagy kamat összegének csökkentése; vagy iii. azon alapelv módosítása, hogy minden egyes adós külön-külön felelős a megállapodás szerinti kötelezettségéért.
   (3)   Az eurorendszer hitelműveletei céljára elfogadható fedezetnek kizárólag akkor minősülnek a fizetések begyűjtéséhez és szétosztásához hitelbonyolítót (facility agent) igénybevevő szindikált hitelek, amennyiben a hitelbonyolító a következő minimális hosszú távú értékeléssel rendelkező hitelintézet: Fitch vagy Standard & Poor’s „A”, Moody’s „A3” vagy DBRS „AL”.
   11. cikk
   A kölcsönadó személyének módosítására vonatkozó kikötések
   Az eurorendszer hitelműveletei céljára elfogadható fedezetnek kizárólag akkor minősül az olyan szerződéses rendelkezéseket tartalmazó szindikátusi hitel, amelyek alapján az adós jogosult a kölcsönadó személyét módosítani egy fennálló kölcsön ellenében, amennyiben a mobilizálást megelőzően a szerződő fél a kérdéses NKB rendelkezésére bocsát egy végrehajtható fedezetet a szerződő fél arra vonatkozó joga tekintetében, hogy készpénzhez jusson e módosítás vonatkozásában.
   12. cikk
   Bizalmas információk megosztása
   Az eurorendszer hitelműveletei céljára elfogadható fedezetnek kizárólag akkor minősül egy szindikált hitel, amennyiben a szindikálthitel-megállapodás lehetővé teszi a kölcsönadó számára azt, hogy megosszon bizalmas információkat egy eurorendszerhez tartozó központi bankkal a kölcsönadó által a megállapodás szerinti jogai felett való rendelkezés vagy azoknak fedezettel való megterhelése tekintetében annak érdekében, hogy biztosítsa azon kölcsönadó az eurorendszerhez tartozó központi bankkal szembeni kötelezettségeit.
   13. cikk
   Adózás és mentesítés
   (1)   Az eurorendszer hitelműveletei céljára elfogadható fedezetnek kizárólag akkor minősül egy szindikált hitel, ha a szerződő fél megfelel az ebben a cikkben meghatározott feltételeknek.
   (2)   A szerződő fél bemutat egy Egyesült Királyság („UK”) területén működő adótanácsadótól származó igazolást arra vonatkozóan, hogy: a) az adós nem lesz köteles visszatartani UK forrásadót (UK withholding tax) a hiteleszköz haszonhúzási jogának (beneficial ownership) NKB-ra (angol vagy egyéb jog alapján) való átruházása eredményeképpen; vagy b) az adós köteles lesz visszatartani UK forrásadót a hiteleszköz haszonhúzási jogának NKB-ra való átruházása eredményeképpen, mindazonáltal az NKB jogosultnak minősül a UK és az NKB állama közötti adómegállapodás alapján arra, hogy amint a kérdéses megállapodás alapján a Her Majesty’s Revenue & Custom utasítást bocsát ki, az adós kamatot fizessen az NKB számára UK adó visszatartása nélkül és az NKB jogosulttá válik az előzőleg visszatartott adó összegére; vagy c) az adós köteles lesz visszatartani UK forrásadót a hiteleszköz haszonhúzási jogának az NKB-ra való átruházása eredményeképpen, és az NKB nem válik jogosulttá kedvezményre az UK és az NKB állama közötti adómegállapodás vagy egyéb mentesség alapján.
   (3)   Amennyiben egy UK területén működő adótanácsadótól megerősíti, hogy a hiteleszközök haszonhúzási jogának NKB számára való átruházása a fenti (2) bekezdés b) vagy c) pontja alá esik, a szerződő félnek bele kell egyeznie abba, hogy mentesíti az NKB-t az adós által visszatartott (és a szindikálthitel-megállapodás alapján nem bruttósított) bármely UK forrásadó, valamint bármely olyan UK forrásadó hátrányos cash-flow következménye tekintetében, amelyet visszatartást követően megtérítettek az NKB számára.
   (4)   A szerződő fél teljes mértékben felelősséget vállal az adós tájékoztatásáért a hiteleszköz haszonhúzási jogának az NKB-ra való olyan átruházása vonatkozásában, amelynek eredményeképpen az adós köteles visszatartani UK adót (vagy UK adót eltérő mértékben).
   (5)   A szerződő fél visel bármely olyan UK stamp duty-val kapcsolatos teljes költséget (ideértve az ehhez kapcsolódó bármely pénzbüntetést vagy büntetőkamatot is), amely a hiteleszköz haszonhúzási jogának (akár angol akár egyéb jog szerinti) átruházása eredményeképpen fizetendő, és amely megfizetésének kötelező jellegét az NKB okkal feltételezi abból a célból, hogy az NKB benyújthassa a hiteleszközt bizonyítékként egy angol bíróság előtt, illetve hogy az NKB a hiteleszközt más célból használja a UK-n belül. Adott esetben a szerződő fél szintén viseli az ilyen átruházás eredményeképpen fizetendő UK stamp duty reserve tax teljes összegét.
   (6)   A szerződő fél rendelkezésre bocsát a szerződő fél által megfelelőnek tartott, adott országban működő adótanácsadó által kibocsátott igazolást arról, hogy a hiteleszköz haszonhúzási jogának az NKB-ra (angol vagy egyéb jog alapján) való bármely átruházása eredményeképpen az adós nem lesz köteles visszatartani nem-UK forrásadót, és hogy az ilyen átruházás nem keletkeztet kötelezettséget nem-UK stamp duty vagy átruházási adó megfizetésére.
   (7)   A szerződő fél teljes mértékben mentesíti a kérdéses NKB-t a hitelbonyolítónak vagy a kifizetőnek járó bármely díj, illetve a hitel kezelésével kapcsolatos bármely egyéb díj vagy költség megfizetése alól.
   14. cikk
   Záró rendelkezések
   (1)   Ez a határozat 2008. november 17-én lép hatályba.
   (2)   Ez a határozat 2008. november 30-ig alkalmazandó.

      Kelt Frankfurt am Mainban, 2008. november 14-én.

            az EKB elnöke

         Jean-Claude TRICHET

      (1)  HL L 282., 2008.10.25., 17. o.

      (2)  HL L 310., 2000.12.11., 1. o.


title: 2009/153/EK,Euratom: A Tanács és a Bizottság határozata ( 2009. február 16. ) az egyrészről az Európai Közösségek és tagállamai, és másrészről a Horvát Köztársaság közötti stabilizációs és társulási megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyv megkötéséről

text:
               24.2.2009

               HU

               Az Európai Unió Hivatalos Lapja

               L 51/8

      A TANÁCS ÉS A BIZOTTSÁG HATÁROZATA

   (2009. február 16.)
   az egyrészről az Európai Közösségek és tagállamai, és másrészről a Horvát Köztársaság közötti stabilizációs és társulási megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyv megkötéséről
   (2009/153/EK, Euratom)
   AZ EURÓPAI UNIÓ TANÁCSA,
   ÉS AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 310. cikkére, összefüggésben a 300. cikk (2) bekezdése első albekezdésének második mondatával, valamint a 300. cikk (3) bekezdésének második albekezdésére,
   tekintettel az Európai Atomenergia-közösséget létrehozó szerződésre és különösen annak 101. cikkének második bekezdésére,
   tekintettel a Bulgária és Románia csatlakozási okmányára és különösen annak 6. cikkének (2) bekezdésére,
   tekintettel a Bizottság javaslatára,
   tekintettel az Európai Parlament hozzájárulására (1),
   tekintettel a Tanács jóváhagyására az Európai Atomenergia-közösséget létrehozó szerződés 101. cikkének megfelelően,
   mivel:

               (1)

               Az egyrészről az Európai Közösségek és tagállamai, és másrészről a Horvát Köztársaság közötti stabilizációs és társulási megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyvet a Közösség nevében 2008. július 15-én aláírták a 2008/800/EK tanácsi határozatnak (2) megfelelően.

               (2)

               A jegyzőkönyvet meg kell kötni,

         A KÖVETKEZŐKÉPPEN HATÁROZOTT:
   1. cikk
   Az egyrészről az Európai Közösségek és tagállamai, másrészről a Horvát Köztársaság közötti stabilizációs és társulási megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyvet az Európai Közösség, az Európai Atomenergia-közösség és a tagállamok nevében a Tanács és a Bizottság jóváhagyja.
   2. cikk
   A Tanács elnöke az Európai Közösség és tagállamai nevében a jegyzőkönyv 12. cikkének (2) bekezdése szerinti jóváhagyó okiratokat letétbe helyezi. A Bizottság elnöke ezzel egyidejűleg ugyanezeket az okiratokat letétbe helyezi az Európai Atomenergia-közösség nevében.

      Kelt Brüsszelben, 2009. február 16-án.

            a Tanács részéről

            az elnök

         O. LIŠKA

            a Bizottság részéről

            az elnök

         José MANUEL BARROSO

      (1)  A 2008. december 16-i hozzájárulás (a Hivatalos Lapban még nem tették közzé).

      (2)  HL L 286., 2008.10.29., 45. o.


title: 2014/837/EU: A Tanács határozata ( 2014. november 27. ) Nagy-Britannia és Észak-Írország Egyesült Királyságának a büntetőügyekben folytatott rendőrségi és igazságügyi együttműködés területén a Lisszaboni Szerződés hatálybalépése előtt elfogadott bizonyos jogi aktusok alkalmazásában való részvételének megszűnése folytán felmerülő bizonyos közvetlen pénzügyi következmények meghatározásáról

text:
               28.11.2014

               HU

               Az Európai Unió Hivatalos Lapja

               L 343/17

         A TANÁCS HATÁROZATA
   (2014. november 27.)
   Nagy-Britannia és Észak-Írország Egyesült Királyságának a büntetőügyekben folytatott rendőrségi és igazságügyi együttműködés területén a Lisszaboni Szerződés hatálybalépése előtt elfogadott bizonyos jogi aktusok alkalmazásában való részvételének megszűnése folytán felmerülő bizonyos közvetlen pénzügyi következmények meghatározásáról

      (2014/837/EU)

   AZ EURÓPAI UNIÓ TANÁCSA,
   tekintettel az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, az átmeneti rendelkezésekről szóló 36. jegyzőkönyvre (a továbbiakban: a 36. jegyzőkönyv), és különösen annak 10. cikke (4) bekezdésének harmadik albekezdésére,
   tekintettel az Európai Bizottság javaslatára,
   mivel:

               (1)

               A 36. jegyzőkönyv alapján az Egyesült Királyságnak 2014. május 31-ig volt lehetősége bejelenteni a Tanácsnak, hogy a büntetőügyekben folytatott rendőrségi és igazságügyi együttműködés területén a Lisszaboni Szerződés hatálybalépése előtt elfogadott uniós jogi aktusok tekintetében nem fogadja el a Bizottságnak és a Bíróságnak a Lisszaboni Szerződés által bevezetett hatásköreit.

               (2)

               Az Egyesült Királyság a Tanács elnökéhez címzett, 2013. július 24-i levelében bejelentette a Tanácsnak, hogy nem fogadja el a Bizottságnak és a Bíróságnak a Lisszaboni Szerződés által a büntetőügyekben folytatott rendőrségi és igazságügyi együttműködés területén bevezetett hatásköreit. Következésképpen a büntetőügyekben folytatott rendőrségi és igazságügyi együttműködés területén elfogadott vonatkozó jogi aktusoknak az Egyesült Királyság tekintetében való alkalmazása 2014. december 1-jén megszűnik.

               (3)

               Az Egyesült Királyság bejelentheti, hogy részt kíván venni azon jogi aktusok alkalmazásában, amelyek alkalmazása rá nézve megszűnt.

               (4)

               Az Egyesült Királyság jelezte, hogy be kívánja jelenteni az említett jogi aktusok egy részének alkalmazásában való részvételre irányuló szándékát.

               (5)

               A 36. jegyzőkönyv 10. cikke (4) bekezdésének második albekezdésével összhangban a Tanácsnak a Bizottság javaslata alapján meg kell határoznia a szükséges átmeneti, illetve az e helyzetből következő egyéb intézkedéseket. A Tanács a 10. cikk (4) bekezdésének harmadik albekezdése alapján arról is határozhat, hogy az Egyesült Királyságnak viselnie kell az említett jogi aktusok alkalmazásában való részvételének megszűnése folytán szükségszerűen és elkerülhetetlenül felmerülő közvetlen pénzügyi következményeket.

               (6)

               Mivel az Egyesült Királyság nem jelentette be a Tanácsnak a 2008/615/IB tanácsi határozat (1), a 2008/616/IB tanácsi határozat (2) és a 2009/905/IB tanácsi kerethatározat (3) (a továbbiakban: a prümi határozatok) alkalmazásában való részvételi szándékát, azok alkalmazása az Egyesült Királyság tekintetében 2014. december 1-jétől megszűnik. A prümi határozatoknak az uniós közbiztonság – konkrétabban a bűnüldözés, valamint a bűncselekmények megelőzése, felderítése és nyomozása – szempontjából vett gyakorlati és operatív jelentősége miatt azonban a Tanács a 2014/836/EU határozatával (4) úgy határozott, hogy az Egyesült Királyságnak teljes körű, költség-haszon elemzésre is kiterjedő hatásvizsgálatot kell végeznie az Egyesült Királyság prümi határozatok alkalmazásához való visszatérése előnyeinek és gyakorlati hasznának, továbbá az ehhez szükséges lépéseknek az elemzése céljából, amely vizsgálat eredményeit 2015. szeptember 30-ig közzé kell tenni. Ha a költség-haszon elemzésre is kiterjedő hatásvizsgálat pozitív eredményre jut, az Egyesült Királyság 2015. december 31-ig eldönti, hogy az azt követő négy héten belül a 36. jegyzőkönyv 10. cikkének (5) bekezdésével összhangban bejelenti-e a Tanácsnak a prümi határozatok alkalmazásában való részvételre irányuló szándékát.

               (7)

               Az Egyesült Királyság a 2007/125/IB tanácsi határozattal (5) létrehozott „Bűnmegelőzés és a bűnözés elleni küzdelem” program keretében két, a 2008/615/IB és a 2008/616/IB határozathoz kapcsolódó projekthez kapott finanszírozást: egyrészről a prümi DNS-adatcsere Egyesült Királyság általi végrehajtására vonatkozóan, amelyre a belügyminisztérium 961 019 EUR maximális összegű társfinanszírozást kapott, másrészről az Egyesült Királyság prümi ujjlenyomat-értékelő projektjére vonatkozóan, amelyre a belügyminisztérium 547 836 EUR maximális összegű társfinanszírozást kapott. Ez összesen 1 508 855 EUR összegű támogatást tesz ki.

               (8)

               Ha az Egyesült Királyság nem tartja be a 2014/836/EU határozat 2. cikkében meghatározott határidők valamelyikét, vagy úgy dönt, hogy nem vesz részt a prümi határozatok alkalmazásában, akkor – a prümi határozatok alkalmazásában való részvételének megszűnése folytán szükségszerűen és elkerülhetetlenül felmerülő közvetlen pénzügyi következményként – vissza kell fizetnie azon összegeket, amelyeket a Bizottság – az említett határozatok végrehajtására irányuló, az Unió általános költségvetéséből származó hozzájárulásként – számára ténylegesen kifizetett.

               (9)

               A 36. jegyzőkönyv 10. cikke (4) bekezdésének harmadik albekezdésével összhangban az Egyesült Királyság részt vesz e határozat elfogadásában, és az rá nézve kötelező erővel bír,

         ELFOGADTA EZT A HATÁROZATOT:
   1. cikk
   Ha az Egyesült Királyság nem tartja be a 2014/836/EU határozat 2. cikkében meghatározott határidők valamelyikét, vagy úgy dönt, hogy nem vesz részt a prümi határozatok alkalmazásában, akkor vissza kell fizetnie az Unió általános költségvetésébe az általa a „Bűnmegelőzés és a bűnözés elleni küzdelem” program keretében kapott, maximum 1 508 855 EUR összeget.
   2. cikk
   Ez a határozat 2014. december 1-jén lép hatályba.

      Kelt Brüsszelben, 2014. november 27-én.

            a Tanács részéről

            az elnök

         A. GIACOMELLI

      (1)  A Tanács 2008/615/IB határozata (2008. június 23.) a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről (HL L 210., 2008.8.6., 1. o.).

      (2)  A Tanács 2008/616/IB határozata (2008. június 23.) a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról (HL L 210., 2008.8.6., 12. o.).

      (3)  A Tanács 2009/905/IB kerethatározata (2009. november 30.) a laboratóriumi tevékenységet végző igazságügyi szakértők akkreditálásáról (HL L 322., 2009.12.9., 14. o.).

      (4)  A Tanács 2014/836/EU határozata (2014. november 27.) Nagy-Britannia és Észak-Írország Egyesült Királyságának a büntetőügyekben folytatott rendőrségi és igazságügyi együttműködés területén a Lisszaboni Szerződés hatálybalépése előtt elfogadott bizonyos jogi aktusok alkalmazásában való részvételének megszűnésével kapcsolatban egyes átmeneti, illetve az e helyzetből következő egyéb intézkedéseknek a meghatározásáról (Lásd e Hivatalos Lap 11. oldalát).

      (5)  A Tanács 2007/125/IB határozata (2007. február 12.) a „Biztonság és a szabadságjogok védelme” általános program keretében a 2007–2013-as időszakra a „Bűnmegelőzés és a bűnözés elleni küzdelem” egyedi program létrehozásáról (HL L 58., 2007.2.24., 7. o.).


title: A Tanács határozata ( 2011. szeptember 20. ) az Európai Alapítvány az Élet- és Munkakörülmények Javításáért igazgatótanácsa egy máltai tagjának és egy máltai póttagjának kinevezéséről

text:
               22.9.2011

               HU

               Az Európai Unió Hivatalos Lapja

               C 278/2

         A TANÁCS HATÁROZATA
   (2011. szeptember 20.)
   az Európai Alapítvány az Élet- és Munkakörülmények Javításáért igazgatótanácsa egy máltai tagjának és egy máltai póttagjának kinevezéséről
   (2011/0000/)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (1) és különösen annak 6. cikkére,
   tekintettel a tagállamok kormányai, valamint a munkavállalói és munkaadói szervezetek által benyújtott jelöltlistákra,
   mivel:

               (1)

               A Tanács 2010. november 22-i (2) és 2011. március 7-i (3) határozatával – néhány kivétellel – kinevezte az Európai Alapítvány az Élet- és Munkakörülmények Javításáért igazgatótanácsának tagjait és póttagjait a 2010. december 1-jétől2013. november 30-ig terjedő időszakra.

               (2)

               Málta kormánya benyújtotta jelölését a két betöltetlen helyre,

         ELFOGADTA EZT A HATÁROZATOT:
   1. cikk
   A Tanács a 2013. november 30-ig tartó időszakra az Európai Alapítvány az Élet- és Munkakörülmények Javításáért igazgatótanácsa tagjának és póttagjának a következő személyeket nevezi ki:
   I.   KORMÁNYKÉPVISELŐK

               Ország

               Tag

               Póttag

               Málta

               Noel VELLA

               Sylvia GAUCI

         2. cikk
   A még ki nem jelölt tagokat és póttagokat a Tanács egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Brüsszelben, 2011. szeptember 20-án.

            a Tanács részéről

            az elnök

         M. SAWICKI

      (1)  HL L 139., 1975.5.30., 1. o.

      (2)  HL C 322., 2010.11.27., 8. o.

      (3)  HL C 83., 2011.3.17., 4. o.


title: A Tanács határozata (2001. március 19.) az Európai Közösség és a Bolgár Köztársaság között a közúti áruszállítás és a kombinált szállítás fejlesztése egyes feltételeinek megállapításáról szóló megállapodás megkötésérőlEGT vonatkozású szöveg.

text:
Fontos jogi nyilatkozat

|

32001D0265

Hivatalos Lap L 108 , 18/04/2001 o. 0004 - 0005

		A Tanács határozata(2001. március 19.)az Európai Közösség és a Bolgár Köztársaság között a közúti áruszállítás és a kombinált szállítás fejlesztése egyes feltételeinek megállapításáról szóló megállapodás megkötéséről(EGT vonatkozású szöveg)(2001/265/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 71. és 93. cikkére, összefüggésben a 300. cikke (3) bekezdésének második albekezdésével,tekintettel a Bizottság javaslatára [1],tekintettel az Európai Parlament véleményére [2],mivel:(1) Az Európai Közösség és a Bolgár Köztársaság között létrejött, a közúti áruszállítás és a kombinált szállítás fejlesztése egyes feltételeinek megállapításáról szóló megállapodás (a továbbiakban: "a megállapodás") megkötése a szerződő felek közötti közlekedési kapcsolatok továbbfejlesztését szolgálja.(2) A megállapodás megkötése hozzájárul a belső piac zavartalan működéséhez, mivel elősegíti a Görögország és a többi tagállam közötti, a Bolgár Köztársaságon keresztül átmenő forgalmat, és ezáltal lehetővé teszi, hogy a Közösségen belüli kereskedelem lebonyolítása a nagyközönség számára a lehető legalacsonyabb költségekkel történjen, valamint egyidejűleg minimálisra csökkenti annak közigazgatási és technikai akadályait.(3) A megállapodás megkötése - a környezet védelme érdekében - a kombinált szállítást ösztönzi.(4) A megállapodást a Közösség nevében jóvá kell hagyni,ELFOGADTA EZT A HATÁROZATOT:1. cikkAz Európai Közösség és a Bolgár Köztársaság között létrejött, a közúti áruszállítás és a kombinált szállítás fejlesztése egyes feltételeinek megállapításáról szóló megállapodást a Közösség nevében jóváhagyják.A megállapodás szövegét csatolták e határozathoz.2. cikkA megállapodás 19. cikkében előírt értesítést a Tanács elnöke küldi meg.3. cikkA Tanács tagjai képviselőinek támogatásával a Közösséget a Bizottság képviseli a megállapodás 13. cikkével létrehozott Európai Közösség-Bulgária Fuvarozási Bizottságban (a továbbiakban: a bizottság).A bizottság keretében meghozandó közösségi álláspontot a Bizottság javaslata alapján a Tanács minősített többséggel fogadja el. A Tanács egyszerű többséggel határoz, ha a bizottság által javasolt határozat a bizottság eljárási szabályzatára vonatkozik.A bizottság által hozott határozatokat az Európai Közösségek Hivatalos Lapjában ki kell hirdetni.4. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 2001. március 19-án.a Tanács részérőlaz elnökM. Winberg[1] HL 89. E, 2000.3.28., 52. o.[2] 2000.10.25-i vélemény (a Hivatalos Lapban még nem tették közzé).--------------------------------------------------


title: 2010/812/EU: Az Európai Parlament és a Tanács határozata ( 2010. december 15. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2010/023 ES/Lear” referenciaszámú kérelme)

text:
               28.12.2010

               HU

               Az Európai Unió Hivatalos Lapja

               L 342/24

         AZ EURÓPAI PARLAMENT ÉS A TANÁCS HATÁROZATA
   (2010. december 15.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2010/023 ES/Lear” referenciaszámú kérelme)
   (2010/812/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               A 2009. május 1-je után benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Spanyolország a Lear vállalatnál történt elbocsátásokra tekintettel 2010. július 23-án kérelmet nyújtott be az EGAA igénybevételére, 2010. augusztus 10-én pedig további információval egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 382 200 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni a Spanyolország által benyújtott kérelem alapján történő pénzügyi hozzájárulás biztosítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2010. évi általános költségvetésének keretein belül igénybe kell venni az Európai Globalizációs Alkalmazkodási Alapot, hogy a 382 200 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2010. december 15-én.

            az Európai Parlament részéről

            az elnök

         J. BUZEK

            a Tanács részéről

            az elnök

         O. CHASTEL

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: A Tanács 2012/325/KKBP határozata ( 2012. június 25. ) az Európai Unió szudáni és dél-szudáni különleges képviselője megbízatásának meghosszabbításáról

text:
               26.6.2012

               HU

               Az Európai Unió Hivatalos Lapja

               L 165/49

         A TANÁCS 2012/325/KKBP HATÁROZATA
   (2012. június 25.)
   az Európai Unió szudáni és dél-szudáni különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. augusztus 11-én elfogadta a 2010/450/KKBP határozatot (1), amely Rosalind MARSDEN-t nevezte ki az Európai Unió szudáni különleges képviselőjévé (EUKK).

               (2)

               A Tanács 2011. augusztus 1-jén elfogadta a 2011/499/KKBP határozatot (2), amely Dél-Szudán függetlenségének kikiáltására tekintettel módosította az EUKK megbízatását és címét. Az EUKK megbízatása 2012. június 30-án lejár.

               (3)

               Az EUKK megbízatását további 12 hónapra meg kell hosszabbítani.

               (4)

               Az EUKK a megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések megvalósítását,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács 2013. június 30-ig meghosszabbítja a Rosalind MARSDEN-nek, mint a szudáni és dél-szudáni EUKK-nak adott megbízatást. Az EUKK megbízatása hamarabb is megszüntethető, amennyiben a Tanács az Unió külügyi és biztonságpolitikai főképviselőjének (főképviselő) javaslatára így határoz.
   2. cikk
   Politikai célkitűzések
   Az EUKK megbízatása az Uniónak a Szudánnal és a Dél-Szudánnal kapcsolatos politikai célkitűzésein alapul, és az EUKK ennek keretében együttműködik a két ország kormányával, az Afrikai Unióval (AU) és az Egyesült Nemzetek Szervezetével (ENSZ), illetve más nemzeti, regionális és nemzetközi érdekeltekkel annak érdekében, hogy a két életképes, békés és jólétben élő állam elve alapján békés egymás mellett élés valósuljon meg Szudán és Dél-Szudán között. Az uniós politikai célkitűzések közé tartozik az átfogó békeszerződésben, illetve annak lejártát követően lezáratlanul maradt kérdések megoldásához való aktív hozzájárulás, valamint annak elősegítése, hogy a felek végre tudják hajtani a megállapodásban foglaltakat; a bizonytalan észak–déli határterület stabilizálására tett erőfeszítések támogatása; az intézményépítés támogatása és a stabilitás, a biztonság és a fejlődés előmozdítása Dél-Szudánban; a darfúri konfliktus politikai eszközökkel való megoldásának előmozdítása; a dél-kordofáni és a déli-kék-nílusi államokban kibontakozott konfliktus rendezése érdekében tett erőfeszítések előmozdítása; a demokratikus kormányzásnak, az elszámoltathatóságnak és az emberi jogok tiszteletben tartásának és a Nemzetközi Büntetőbírósággal való együttműködésnek az ösztönzése; a kelet-szudáni szerepvállalás megerősítése; valamint a humanitárius szállítmányok célba juttatásához szükséges feltételek javítása Szudán és Dél-Szudán egész területén.
   Az EUKK megbízatása emellett azon az uniós politikai célkitűzésen is alapul, hogy az Unió járuljon hozzá annak a fenyegetésnek a visszaszorításához és felszámolásához, amelyet az LRA (Lord’s Resistance Army – Az Úr Ellenállási Hadserege) jelent Dél-Szudán és a tágabb régió stabilitására nézve.
   3. cikk
   Megbízatás
   A politikai célkitűzések megvalósítása érdekében az EUKK megbízatása a következő:

               a)

               kapcsolattartás a szudáni kormánnyal, a dél-szudáni kormánnyal, a szudáni és a dél-szudáni politikai pártokkal, a szudáni és dél-szudáni fegyveres és lázadó mozgalmakkal, valamint a civil társadalommal és a nem kormányzati szervezetekkel az Unió politikai célkitűzéseinek megvalósítása céljából;

               b)

               a szoros együttműködés folytatása úgy az ENSZ-szel, beleértve az ENSZ dél-szudáni misszióját (UNMISS), az ENSZ Abjei Ideiglenes Biztonsági Haderejét (UNISFA) és az ENSZ különmegbízottját, mint az AU-val és különösen az AU Szudánnal foglalkozó magas szintű végrehajtó bizottságával (AUHIP), az AU és az ENSZ darfúri vegyes missziójával (UNAMID), az Arab Államok Ligájával (LAS), a kormányközi fejlesztési ügynökséggel (IGAD), valamint egyéb jelentős regionális és nemzetközi érdekelt felekkel;

               c)

               az Unió képviselete és az uniós politikai célkitűzések és álláspontok előmozdítása, adott esetben nemzetközi és nyilvános fórumokon;

               d)

               a Szudánnal és Dél-Szudánnal kapcsolatos uniós politika koherenciájának és hatékonyságának fokozásához való hozzájárulás, egyben a két országgal kapcsolatos összehangolt nemzetközi megközelítés előmozdítása;

               e)

               hozzájárulás az AUHIP által vezetett nemzetközi közvetítési erőfeszítésekhez annak elősegítése érdekében, hogy Szudán és Dél-Szudán között megállapodás jöjjön létre az átfogó békeszerződés lejártát követően lezáratlanul maradt kérdésekben, valamint, hogy sikerüljön mindenre kiterjedő politikai megoldást találni a Dél-Kordofán és a Déli-Kék-Nílus államokban zajló konfliktusra;

               f)

               az átfogó békeszerződés keretében elfogadott pontok megvalósításának támogatása, illetve az átfogó békeszerződés lejártát követően lezáratlanul maradt kérdésekkel kapcsolatos megállapodások esetleges végrehajtása;

               g)

               az intézményfejlesztés támogatása Dél-Szudánban;

               h)

               a Darfúr kérdésében átfogó, mindenre kiterjedő és tartós békemegállapodás elérésére, valamint a dohai dokumentum végrehajtásának előmozdítására irányuló nemzetközi erőfeszítésekhez való hozzájárulás, szoros együttműködésben az ENSZ-szel, az AU-val, a katari kormánnyal és adott esetben más nemzetközi érdekeltekkel;

               i)

               az emberi jogok tiszteletben tartásának előmozdítása az olyan szervekkel való rendszeres kapcsolattartás révén, mint a megfelelő szudáni és dél-szudáni hatóságok, a Nemzetközi Büntetőbíróság ügyészének hivatala, az Emberi Jogi Főbiztos Hivatala, valamint a térségben működő emberi jogi megfigyelők;

               j)

               hozzájárulás az Unió emberi jogi politikájának, többek között az emberi jogokról szóló uniós iránymutatásoknak – különösen a gyermekek és a fegyveres konfliktusok kapcsolatáról, továbbá a nők és a lánygyermekek elleni erőszakról, valamint a velük szembeni hátrányos megkülönböztetés valamennyi formája elleni küzdelemről szóló uniós iránymutatásoknak, valamint a nőkről, a békéről és a biztonságról szóló 1325 (2000) ENSZ biztonsági tanácsi határozattal kapcsolatos uniós politikának – a végrehajtásához, többek között a fejlemények figyelemmel kísérése és az azokról tett jelentések, valamint az e tekintetben megfogalmazott ajánlások révén;

               k)

               hozzájárulás a Szudánra és Dél-Szudánra vonatkozóan a Külügyek Tanácsa által 2011. június 20-án jóváhagyott átfogó uniós megközelítés végrehajtásához;

               l)

               hozzájárulás az Európai Külügyi Szolgálattal (EKSZ) szoros együttműködésben az érintett felekkel folytatott uniós párbeszédhez, amely az annak érdekében tett erőfeszítések támogatására irányul, hogy csökkenjen és megszűnjön a Dél-Szudán és a tágabb régió civil lakosságát és stabilitását sújtó LRA-fenyegetés;

               m)

               nyomon követi a szudáni és a dél-szudáni félnek az ENSZ BT vonatkozó határozatainak – különösen az 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009), 1919 (2010), 1990 (2011), 1996 (2011), 2024 (2011) és 2046 (2012) számú határozatnak – való megfelelését, és jelentésben számol be arról.

         4. cikk
   A megbízatás végrehajtása
   (1)   Az EUKK felel a megbízatásnak a főképviselő felügyelete melletti végrehajtásáért.
   (2)   A Politikai és Biztonsági Bizottság (PBB) kiemelt kapcsolatot tart fenn az EUKK-val, és egyben annak elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az EKSZ-szel és annak megfelelő szervezeti egységeivel.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2012. július 1-jétől2013. június 30-ig terjedő időszakra 1 900 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásért elszámolással tartozik a Bizottság felé.
   6. cikk
   A csoport létrehozása és összetétele
   (1)   Megbízatása és a rendelkezésre álló megfelelő pénzügyi eszközök keretein belül az EUKK felel csoportjának létrehozásáért. A csoportnak rendelkeznie kell a megbízatás által megkívánt, a meghatározott politikai és biztonsági kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és az EKSZ javaslatot tehetnek olyan alkalmazottak kirendelésére, akik az EUKK-t munkájában segítik. Az ilyen kirendelt alkalmazottak javadalmazását az érintett tagállam, az Unió érintett intézménye, illetve az EKSZ fedezi. A tagállamok által az uniós intézményekhez vagy az EKSZ-hez kirendelt szakértőket is ki lehet helyezni az EUKK-hoz. A szerződéses nemzetközi alkalmazottaknak a tagállamok állampolgárainak kell lenniük.
   (3)   A kirendelt személyzet minden tagja a küldő állam, a küldő uniós intézmény vagy az EKSZ közigazgatási fennhatósága alatt marad, és az EUKK megbízatásának érdekében jár el és végzi feladatát.
   7. cikk
   Az EUKK és személyzete részére biztosított kiváltságok és mentességek
   Az EUKK küldetésének és az EUKK alkalmazottai feladatának elvégzéséhez, illetve a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó országgal/országokkal kell megállapodni. Ehhez a tagállamok és a Bizottság minden szükséges támogatást megad.
   8. cikk
   Az EU-minősített adatok biztonsága
   Az EUKK és csoportjának tagjai tiszteletben tartják az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozatban (3) megállapított biztonsági elveket és minimumszabályokat.
   9. cikk
   Az információkhoz való hozzáférés és logisztikai támogatás
   (1)   A tagállamok, a Bizottság, az EKSZ és a Tanács Főtitkársága biztosítja, hogy az EUKK minden lényeges információhoz hozzáférjen.
   (2)   Az uniós küldöttségek és/vagy a tagállamok adott esetben logisztikai segítséget nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – megbízatásával és a hatásköre alá tartozó földrajzi terület biztonsági helyzetével összhangban, a közvetlenül az EUKK irányítása alá tartozó állomány biztonsága érdekében meghoz minden indokolt és megvalósítható intézkedést, különösen az alábbiakat:

               a)

               az adott misszióra vonatkozó biztonsági terv kidolgozása az EKSZ iránymutatása alapján, amely rendelkezik a misszióra vonatkozó fizikai, szervezeti és eljárási biztonsági intézkedésekről, szabályozza az állomány biztonságos mozgását a misszió területére és a misszió területén belül, továbbá kiterjed a biztonsági események kezelésére, valamint meghatározza a misszió vészhelyzeti intézkedési és evakuálási tervét;

               b)

               annak biztosítása, hogy az Unión kívül telepített teljes állomány a misszió területén fennálló körülmények által megkövetelt, nagy kockázat elleni biztosítással rendelkezzen;

               c)

               annak biztosítása, hogy az EUKK csoportjának az Unión kívül telepítendő valamennyi tagja – beleértve a szerződéssel alkalmazott helyi személyi állományt is – a misszió területére való érkezése előtt vagy érkezésekor megfelelő, a misszió területének az EKSZ által megállapított kockázati minősítéséhez igazodó biztonsági képzésben részesüljön;

               d)

               annak biztosítása, hogy a rendszeres biztonsági értékeléseket követően tett valamennyi ajánlást végrehajtsák, és – az elért eredményekről és a megbízatás végrehajtásáról szóló jelentések keretében – az ajánlások végrehajtásáról és az egyéb biztonsági kérdésekről szóló írásos jelentéseket nyújtsanak be a Tanács, a főképviselő és a Bizottság számára.

         11. cikk
   Jelentéstétel
   (1)   Az EUKK szóban és írásban rendszeresen jelentést tesz a főképviselőnek és a PBB-nek. Az EUKK szükség szerint a tanácsi munkacsoportoknak is jelentést tesz. A rendszeres írásbeli jelentéseket a COREU-hálózaton keresztül terjesztik. Az EUKK a főképviselő vagy a PBB ajánlására jelentést tehet a Külügyek Tanácsának.
   (2)   Az EUKK rendszeres jelentésben számol be a PBB-nek a darfúri helyzet, valamint a szudáni és a dél-szudáni helyzet alakulásáról.
   12. cikk
   Koordináció
   (1)   Az EUKK hozzájárul ahhoz, hogy az Unió fellépése egységes, következetes és hatékony legyen, és elősegíti annak biztosítását, hogy valamennyi uniós és tagállami eszközt koherens módon alkalmazzanak az Unió politikai céljainak megvalósítása érdekében. Az EUKK tevékenységét össze kell hangolni a Bizottság, valamint a térségben működő többi EUKK tevékenységével. Az EUKK rendszeresen tájékoztatja a térségben működő tagállami külképviseleteket és uniós küldöttségeket.
   (2)   Az EUKK a helyszínen szoros kapcsolatot tart fenn az Unió – többek között kartúmi, dzsubai, addisz-abebai és New York-i – küldöttségeinek vezetőivel és a tagállamok külképviseleteinek vezetőivel. Ez utóbbiak minden tőlük telhetőt megtesznek annak érdekében, hogy az EUKK-nak segítséget nyújtsanak megbízatása végrehajtásában. Az EUKK a helyszínen jelen lévő egyéb nemzetközi és regionális szereplőkkel is kapcsolatot tart fenn.
   (3)   Az EUKK az Unió dzsubai küldöttség vezetőjével szoros együttműködésben helyi politikai iránymutatással segíti a EUAVSEC Dél-Szudán misszióvezető munkáját. Az EUKK és a polgári műveleti parancsnok szükség esetén konzultációt folytat.
   13. cikk
   Felülvizsgálat
   E határozat végrehajtását, valamint az Uniónak a térségben történő egyéb hozzájárulásaival való összhangját rendszeresen felül kell vizsgálni. Az EUKK 2012. december végéig az elért eredményekről szóló jelentést, a megbízatás végén pedig a megbízatás teljesítéséről szóló átfogó jelentést nyújt be a Tanácsnak, a főképviselőnek és a Bizottságnak.
   14. cikk
   Hatálybalépés
   Ez a határozat az elfogadásának napján lép hatályba.

      Kelt Luxembourgban, 2012. június 25-én.

            a Tanács részéről

            az elnök

         C. ASHTON

      (1)  HL L 211., 2010.8.12., 42. o.

      (2)  HL L 206., 2011.8.11., 50. o.

      (3)  HL L 141., 2011.5.27., 17. o.


title: 2005/454/EK, Euratom: A Tanács határozata (2005. június 13.) az Európai Gazdasági és Szociális Bizottság egy tagjának kinevezéséről

text:
               23.6.2005

               HU

               Az Európai Unió Hivatalos Lapja

               L 160/25

         A TANÁCS HATÁROZATA
   (2005. június 13.)
   az Európai Gazdasági és Szociális Bizottság egy tagjának kinevezéséről
   (2005/454/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 259. cikkére,
   tekintettel az Európai Atomenergia-közösséget létrehozó szerződésre és különösen annak 167. cikkére,
   tekintettel az Európai Gazdasági és Szociális Bizottság tagjainak a 2002. szeptember 21-től2006. szeptember 20-ig terjedő időszakra vonatkozó kinevezéséről szóló, 2002. szeptember 17-i 2002/758/EK tanácsi határozatra (1),
   tekintettel a francia kormány által benyújtott jelölésre,
   tekintettel a Bizottság véleményére,
   mivel:
   Noël DUPUY lemondását követően az Európai Gazdasági és Szociális Bizottság egyik tagsági helye betöltetlen maradt, amelyről a Tanácsot 2005. február 2-án tájékoztatták,
   A KÖVETKEZŐKÉPPEN HATÁROZOTT:
   1. cikk
   A Tanács Noël DUPUY helyére Bruno CLERGEOT-t nevezi ki az Európai Gazdasági és Szociális Bizottság tagjává Noël DUPUY hivatali idejének fennmaradó részére, azaz 2006. szeptember 20-ig.
   2. cikk
   Ezt a határozatot az Európai Unió Hivatalos Lapjában ki kell hirdetni.
   Ez a határozat az elfogadásának napján lép hatályba.

      Kelt Luxembourgban, 2005. június 13-án.

            a Tanács részéről

            az elnök

         J. ASSELBORN

      (1)  HL L 253., 2002.9.21., 9. o.